UEFA Europa League

Di UEFA Europa League is a Pokalbewerb im europäischn Mona-Profifuaßboi. Er wird jäds Joar ausdrong und es hand immer de Manschaften dabei, de wo knapp an da Champions League vorbeigschrommd sand. Er wiad seit 1971 vo da UEFA oaganisiat. Vua da Seson 2009/10 hot di Eiropa Liig no UEFA Cup ghaaßn (auf deitsch UEFA-Pokal). Daduach hot si aa da Modus gendat.

 Modus 
 Kwalifikatioun: Es gibt drei Kwalifikatiounsrundn. Ob da Seson 2009/10 sans sogoa via.
 Erste Rundn: Es hambt se 80 Manschaftn qualifiziert; sie spänd in 40 Pardien immer ans gegen ans, nur da Sieger kimt weider. Es gibt oa Hin- und oa Rückspü. Ob da Eiropa Liig foid de Rundn bragdisch weg. Ma kons no am ehastn mid da viatn Kwalirund vagleichn.
 Zwaide Rundn: De 40 Manschafdn, wo weider kema sand, spänd in ocht Fünfergrupn jeder oamoil geganander; de easchtn drei kamand weider. Ob da Eiropa Liig sans zwöf Viaragrupn, oiso insgesomt 48 Manschafdn. Es steing oba nua de bestn zwa aus jeda Grupn auf. De Grupnfase gibts eascht seit da Saison 2003/04. Davua worn ollawö nua K.O.-Spüle.
 K.-o.-Rundn: Ocht Manschafdn, de wos aus der Champions League ausgschiedn san, kemand dazur, sodass 32 Manschaftn sand. Idsad spiend immer zwoa geganander, und nur da Sieger nochm Hin- undm Rückspü kimd weider. Es güt d Ausweatstoaregl. Meglichaweise kimmts zu ana Valengarung oda an Öfmetaschiassn. 
 Finale: Zwoa Manschaftn spänd in an Ord in Europa geganander, da Sieger hodn Pokal.

Da Gwinna deaf donn im Eiropeischn Supacup gengan Gwinna vo da Champions League spün.

 Im Netz 
 UEFA RANKINGS AND MORE...
 d Webseitn vo da UEFA

Kategorie:Fuaßboiwettbewerb